
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση του δεύτερου και τρίτου εδαφίου της 5074/ΠΠ 
730/10.5.89 κοινής απόφασης Υπουργών Εθνικής Οικονο¬ 
μίας, Οικονομικών και Περιβάλλοντος, Χωροταξίας & Δημ. 

Έργων . 1 

Μηνιαία αμοιβή προέδρου και αντιπροέδρου του Διοικητικού Συμ¬ 
βουλίου του Εθνικού Κέντρου Άμεσης Βοήθειας (ΕΚΑΒ) ... 2 
Τροποποίηση των αποφάσεων του Υπουργού των Οικονομικών 
αριθμ. 113200/9729/10.11.86 και 112658/11173/ 
16.12.88 για να καλυφθούν με την εγγύηση του Δημοσίου και οι 
οφειλές που θα προκύψουν από τη διετή αναστολή εξόφλησης των 
πάσης φύσεως οφειλών από δάνεια όλων των περιπτώσεων που 
έχουν χορηγηθεί σε σεισμοπαθείς των Νομών Μεσσηνίας, 


Ηλείας και Ζακύνθου. 3 

Επανακαθορισμός αποδοχών του με σχέση εργασίας ιδιωτικού δι¬ 
καίου προσωπικού της Μηχανογραφικής Υπηρεσίας του Ταμείου 

Παρακαταθηκών και Δανείων. 4 

Διορισμός Διοικητή και Υποδιοικητή στον Οργανισμό Ελληνικών 
Γεωργικών Ασφαλίσεων (ΕΛ.Γ.Α.). 5 


Κήρυξη υποχρεωτικής της 28/89 απόφασης του ΔΔΔΔ Αθηνών για 
τους όρους αμοιβής και εργασίας των πρακτικών μηχανικών μη¬ 
χανοδηγών, ψυκτικών κ.λπ., συντηρητών μηχανολογικών 
εγκαταστάσεων και θερμαστών Δημοσίου, ΝΠΔΔ και ΟΤΑ όλης 


της χώρας.. 6 

Κήρυξη υποχρεωτικής της 27/89 απόφασης του ΔΔΔΔ Αθηνών για 
τους όρους αμοιβής και εργασίας των πρακτικών μηχανικών, 
μηχανοδηγών, ψυκτικών, συντηρητών μηχανολογικών εγκατα¬ 
στάσεων και θερμαστών όλης της χώρας . 7 

Κήρυξη υποχρεωτικής της από 22.12.1988 ΣΣΕ «Περί των όρων 
αμοιβής και εργασίας των εργαζομένων με σχέση εργασίας ιδιω¬ 
τικού δικαίου στα Δημόσια Νοσοκομεία·της Χώρας» ....... 8 

Κήρυξη υποχρεωτικής της με αριθμό 24/89 απόφασης του ΔΔΔΔ 
Αθηνών που αφορά τους όρους αμοιβής και εργασίας των μηχα¬ 
νικών βιομηχανίας πτυχιούχων Ανωτάτων Σχολών . 9 

Άδεια κατοχής Β’ θέσης στον Κυριάκο Μαρκοστάμο.10 

Χαρακτηρισμός ως ιστορικού διατηρητέου μνημείου της οικίας των 
κληρονόμων Κων. Δαφνομήλη στο Μελιδόνι Μυλοποτάμου Ρε- 

θύμνης.11 

Χαρακτηρισμός ως ιστορικού διατηρητέου μνημείου του I. Ναού της 
Αγίας Κυριακής, στην Κοινότητα Αρεόπολης της επαρχίας Οι- 

τύλου του Νομού Λακωνίας .12 

Χαρακτηρισμός ως ιστορικού διατηρητέου μνημείου του 1. Ναού της 
Κοιμήσεως Θεοτόκου, στην Κοινότητα Γουβών της επαρχίας 

Επιδαύρου Λιμηράς του Νομού Λακωνίας..13 

Χαρακτηρισμός ως ιστορικών διατηρητέων μνημείων των τριών αρ¬ 
χοντικών ΡΙΚΚΙ - ΓΙΑΛΛ1ΝΑ - ΣΑΟΥΛΗ στην πόλη της Κέρ¬ 
κυρας .14 


Χορήγηση άδειας ίδρυσης και λειτουργίας-Ερασιτεχνικής Σχολής 

Χορού στη Μαρία Μαργέλη - Ασπρογέρακα.15 

Συγκρότηση Υπηρεσιακού Συμβουλίου της ΕΥΔΑΠ (τ. ΟΑΠ) . . 16 
Διορισμός μελών και συγκρότηση του Διοικητικού Συμβουλίου του 
Οργανισμού Αντισεισμικού Σχεδιασμού και Προστασίας (ΟΑΣΠ) 17 

Πρόσληψη ειδικού και ανάθεση έργου 3μηνης διάρκειας .18 

Τροποποίηση της οικ. Κ3-2098/1983 απόφασης περί υπαγωγής 
Ανωνύμων Εταιρειών στο Τακτικό διαχειριστικό έλεγχο του Σώ¬ 
ματος Ορκωτών Λογιστών. 19 

Αναπροσαρμογή του υπό του άρθρου 19 Ν. 1569/85 οριζόμενου 

ποσού.20 

Σύμβαση μίσθωσης έργου στο Δημοτικό Ωδείο Ν'. Ξάνθης.21 

Τροποποίηση καταστατικού Τ.Ο.Ε.Β. Ακρολίμνης Ν. Πέλλας. . . 22 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 37597/Π.Π. 1494 (1) 

Αντικατάσταση του δεύτερου και τρίτου εδαφίου της 5074/ΠΠ 730/ 

.10.5.89 κοινής απόφασης Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας & Δημ. Έργων. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης Οικονομικής και Περιφερειακής Ανάπτυξης της Χώρας και τροπο¬ 
ποίηση συναφών διατάξεων» και ειδικότερα τις παραγράφους 1, 2, 3 
του άρθρου 3 και παραγρ. 1 του άρθρου 11 αυτού του Νόμου. 

2. Τις διατάξεις του ΠΔ 545/88 - Οργανισμός ΥΠΕΘΟ (ΦΕΚ 
254/Λ/16.11.88). 

3. Τις διατάξεις της υπ’ αριθμ. 5074/ΠΠ 730/10.5.89 απόφασης 
των Υπουργών Εθνικής Οικονομίας, Οικονομικών και ΠΕΧΩΔΕ. 

4. Την ανάγκη άσκησης Πολιτικής Περιφερειακής Ανάπτυξης στα 

πλαίσια του γενικότερου αναπτυξιακού Προγραμματισμού της Χώρας 
και ειδικότερα την ανάγκη επιλεκτικής ενίσχυσης προβληματικών πε¬ 
ριοχών. '> 

5. Τις προτάσεις των Περιφερειακών Οργάνων Προγραμματισμού, 
αποφασίζουμε: 

1. Το δεύτερο και τρίτο εδάφιο της απόφασης 5074/ΠΠ 730/ 
10.5.89 αντικαθίσταται ως εξής: 

«Στις επιχειρήσεις του άρθρου 2 παραγρ. 1 του Ν. 1262/82, που 
εγκαθίστανται μέσα στα όρια της επαρχίας Ελασσόνας θα δίδονται τα 
κίνητρα της περιοχής Δ' του Ν. 1262/82». 

2. Κατά τα λοιπά ισχύουν οι διατάξεις της 5074/ΠΠ 730/10.5.89 
απόφασής μας. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της κυβερνήσεως. 

4. 11 παρούσα απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ Α. ΣΑΜΑΡΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σ. ΚΟΥΒΕΛΑΣ 
- 4 - 

Αριθ. 2074568/8455/0022 (2) 

Μηνιαία αμοιβή προέδρου και αντιπροέδρου του Διοικητικού Συμβου¬ 
λίου του Εθνικού Κέντρου Άμεσης Βοήθειας (ΕΚΑΒ). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

• ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 9, §8τουΝ. 1397/83 «Εθνικό Σύστημα 
Υγείας» (ΦΕΚ 143/Α/83) και 

β) Τις διατάξεις του άρθρου 7, §3 του Ν. 1579/85 «Ρυθμίσεις για 
την εφαρμογή και ανάπτυξη του Εθνικού Συστήματος Υγείας και άλλες 
διατάξεις» (ΦΕΚ 217/Α/85), αποφασίζουμε: 

1. Καθορίζουμε την μηνιαία αμοιβή του Προέδρου και του Αντιπροέ¬ 
δρου του Διοικητικού Συμβουλίου του ΕΚΑΒ σε 150.000 δρχ. (εκατόν 
πενήντα χιλιάδες) και 120.000 δρχ. (εκατόν είκοσι χιλιάδες) κατά 
μήνα, αντίστοιχα, για την από μέρους τους προσφορά υπηρεσιών στο 
ΕΚΑΒ με πλήρη απασχόληση. Η αμοιβή αυτή καταβάλλεται στον πρόε¬ 
δρο και στον αντιπρόεδρο του Διοικητικού Συμβουλίου του ΕΚΑΒ και 
την ημερομηνία έναρξης αακήσεως των καθηκόντων τους, σύμφωνα με 
την απόφαση συγκρότησης του Διοικητικού Συμβουλίου του ΕΚΑΒ. 

2. Οι παραπάνω αποδοχές υπόκεινται στις κρατήσεις του φόρου Μι¬ 
σθωτών Υπηρεσιών (ΦΜΥ), σύμφωνα με τις διατάξεις της κείμενης νο¬ 
μοθεσίας. 

3. Σχετικά με τις ασφαλιστικές εισφορές εφαρμογή έχουν οι διατάξεις 
του ασφαλιστικού και συνταξιοδοτικού φορέα, στον οποίο ανήκουν ο 
πρόεδρος και ο αντιπρόεδρος του Διοικητικού Συμβουλίου του ΕΚΑΒ, 
άλλως εφαρμόζονται οι διατάξεις του άρθρου 24, παρ. 1, 2 και 3 του Ν. 
1469/84 (ΦΕΚ 111/Α/84). 

4. Ανάλογη εφαρμογή έχουν οι διατάξεις του άρθρου 13 του Ν. 
1505/84 (ΦΕΚ 194/Α/84) ως προς το δικαίωμα καταβολής επιδο¬ 
μάτων εορτών Χριστουγέννων και Πάσχα και επιδόματος άδειας. Ο 
πρόεδρος και ο αντιπρόεδρος του Διοικητικού Συμβουλίου του ΕΚΑΒ 
έχουν τη δυνατότητα χρήσης κανονικής άδειας 20 εργάσιμων ημερών, 
για τον πρώτο χρόνο, 21 εργάσιμων ημερών για το δεύτερο χρόνο και 
22 εργάσιμων ημερών για τον τρίτο χρόνο της θητείας τους. 

5. Οι παραπάνω αποδοχές προσαυξάνονται από 1.9.89 κατά την αυ¬ 
τόματη τιμαριθμική αναπροσαρμογή (ΑΤΑ), όπως αυτή ορίζεται κάθε 
φορά για τους μόνιμους υπαλλήλους του Δημοσίου και των ΝΠΔΔ, με 
απόφαση του Υπουργού Οικονομικών, και τελούν υπό την επιφύλαξη 
των διατάξεων του Ν. 1256/82 (ΦΕΚ 65/Α/82). 

6. Εφόσον ο πρόεδρος και ο αντιπρόεδρος του ΕΚΑΒ προσφέρουν τις 
υπηρεσίες τους εκτός του νομού Αττικής, η συγκεκριμένη δαπάνη μετα- 
βάσεως στέγης και τροφής βαρύνει το ΕΚΑΒ. 

7. Ο πρόεδρος και ο αντιπρόεδρος του Διοικητικού Συμβουλίου του 
ΕΚΑΒ επιστρέφουν στην οργανική τους θέση, όταν παύσουν να ασκούν 
τα καθήκοντά τους μ’ αυτές τις ιδιότητες ή λήξει η θητεία τους, σύμ¬ 
φωνα με τις διατάξεις του άρθρου 13 του Ν. 1821/88 (ΦΕΚ 271/Α/ 
88 ). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΑΙΜΤ. ΣΑΜΑΡΑΣ ΜΙΛΤ. ΕΒΕΡΤ 


Αρίθ. 2072985/15763/0025 (3) 

Τροποποίηση των αποφάσεων του Υπουργού των Οικονομικών αριθμ. 
113200/9729/10.11.86 και 112658/11173/16.12.88 για να 
καλυφθούν με την εγγύηση του Δημοσίου και οι οφειλές που θα προ- 
κύψουν από τη διετή αναστολή εξόφλησης των πάσης φύσεως οφει¬ 
λών από δάνεια όλων των περιπτώσεων που έχουν χορηγηθεί σε σει¬ 
σμοπαθείς των Νομών Μεσσηνίας, Ηλείας και Ζακύνθου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με τις 
διατάξεις του Ν. 1266/82 (άρθρο 8) όπως ισχύει σήμερα. 

2. Τις αποφάσεις του Υπουργού των Οικονομικών αριθμ. 113200/ 
9729/10.11.86 και 112658/11173/16.12.88 όπως τροποποιήθη¬ 
καν, συμπληρώθηκαν και ισχύουν σήμερα, με τις οποίες παρασχέθηκε η 
εγγύηση του Δημοσίου για τη χορήγηση δανείων στους πληγέντες από 
τους σεισμούς του Σεπτέμβρη 1986, ιδιώτες, επιχ/σεις, εμπόρους και 
επαγγελματίες του Νομού Μεσσηνίας και στους πληγέντες από τους 
σεισμούς του Οκτώβρη 1988, ιδιώτες, επιχ/σεις, εμπόρους και επαγ¬ 
γελματίες Ν.Π.Δ.Δ. και κοινωφελή ή φιλανθρωπικά ή ευαγή ιδρύματα 
ή κοινωφελή Σωματεία των Νομών Ηλείας και Ζακύνθου. 

3. Την κοινή απόφαση των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημοσίων Έργων αριθμ. 
3140/ΤΣΕΠ/32/15.9.89, με την οποία αποφασίστηκε αναστολή για 
δύο χρόνια εξόφλησης των πάσης φύσεως οφειλών (ληξιπροθέσμων και 
μη) προς τις Τράπεζες, που προέρχονται από δάνεια, με αντίστοιχη επι¬ 
μήκυνση της συνολικής διάρκειάς τους, όλων των περιπτώσεων που 
έχουν χορηγηθεί σε σεισμοπαθείς των πιο πάνω περιοχών, αποφασί¬ 
ζουμε: 

Συμπληρώνοντας τις αποφάσεις μας αριθ. 113200/9729/ 
10.11.86 και 112658/11173/16.12.88, όπως ισχύουν σήμερα, 
εγκρίνουμε όπως η εγγύηση του Δημοσίου που έχει παρασχεθεί με αυ¬ 
τές να ισχύσει και να καλύψει και τις οφειλές που θα προκύψουν από την 
αναστολή για δύο χρόνια εξόφλησης των πάσης φύσεως οφειλών (ληξι¬ 
προθέσμων και μη) προς τις Τράπεζες που προέρχονται από δάνεια 
όλων των περιπτώσεων που έχουν χορηγηθεί, με την εγγύηση του Δη¬ 
μοσίου, σε σεισμοπαθείς των εν λόγω περιοχών και η οποία αναστολή 
εγκρίθηκε με την κοινή απόφαση των Υπουργών Εθνικής Οικονομίας, 
Οικονομικών και Περιβάλλοντος, Χωροταξίας και Δημοσίων Έργων 
αριθμ. 3140/ΤΣΕΓΙ/32/15.9.89. 

Κατά τα λοιπά, ισχύουν οι αποφάσεις αριθμ. 113200/9729/ 
10.11.86 και 112658/11173/16.12.88 όπως έχουν τροποποιηθεί, 
συμπληρωθεί και ισχύουν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

ΑΙΜΤ. ΣΑΜΑΡΑΣ 

-φ- 

Αριθ. 2052257/1029 (4) 

Επανακαθορισμός αποδοχών του με σχέση εργασίας ιδιωτικού δικαίου 
προσωπικού της Μηχανογραφικής Υπηρεσίας του Ταμείου Παρακα¬ 
ταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 11 τουΝ. 1468/84 «Αναστολή καταβο¬ 
λής τοκοχρεωλυτικών δόσεων δανείων που έχουν συνάψει οι οργανισμοί 
Τοπικής Αυτοδιοίκησης (ΟΤΑ) με το Ταμείο Παρακαταθηκών και Δα¬ 
νείων, χορήγηση δανείων, σε νέους επιστήμονες, ρύθμιση θεμάτων του 
Ταμείου Παρακαταθηκών και Δανείων και άλλες διατάξεις». 

2. Το Π.Δ. 329/1985 «Σύσταση θέσεων προσωπικού με σχέση ερ¬ 
γασίας ιδιωτικού δικαίου στο Ταμείο Παρακαταθηκών και Δανείων». 

3. Την αριθ. 80024/318/14.7.85 απόφασή μας. 

4. Το αριθ. 2198/11.5.89 Πρακτικό του Διοικητικού Συμβουλίου 
του Ταμείου Παρακαταθηκών και Δανείων. 

5. Το αριθ. 46759/9.6.89 έγγραφο του Ταμείου Παρακαταθηκών 
και Δανείων, αποφασίζουμε: 

Τροποποιούμε την παραπάνω αριθ. 80024/318/14.7.85 απόφασή 
μας μόνο όσον αφορά τον καθορισμό των αποδοχών του με σχέση εργα¬ 
σίας ιδιωτικού δικαίου προσωπικού της Μηχανογραφικής Υπηρεσίας 
του Ταμείου Παρακαταθηκών και Δανείων (Συμβούλου Μηχανογράφη- 

σης, Αναλυτών Συστημάτων Η/Τ και Υπευθύνου ϋΑΤΑ ΒΑ3Ε) και 
επανακαθορίζουμε το βασικό μισθό των ανωτέρω ως εξής: 

1. Εξήντα χιλιάδες (60.000) δρχ. για το Σύμβουλο Μηχανογράφη-' 
σης. 

2. Πενήντα πέντε χιλιάδες (55.000) δρχ. για τους λοιπούς. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

ΑΙΜΤΩΜΗΣ ΣΑΜΑΡΑΣ 
-♦- 

Αριθ. 37226 (5) 

Διορισμός Διοικητή και Υποδιοικητή στον Οργανισμό Ελληνικών Γεωρ- 

γικών Ασφαλίσεων (ΕΛ.Γ.Α.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
όργανα» (ΦΕΚ 137/Α/85). 

2. Τις διατάξεις των άρθρων 1,6 και 10 του Ν. 1790/1988 «Οργά¬ 
νωση και λειτουργία Οργανισμών Ελληνικών Γεωργικών Ασφαλίσεων 
και άλλες διατάξεις» (ΦΕΚ 134/Α/88) και 

3. Την ανάγκη διορισμού Διοικητή και Υποδιοικητή στον ανωτέρω 
Οργανισμό, αποφασίζουμε: 

1. Διορίζουμε τον Παναγιώτη Κουβέλη του Γεωργίου ως Διοικητή 
και τον Ιωάννη Πίττα του Ελευθερίου ως Υποδιοικητή, του Οργανισμού 
Ελληνικών Γεωργικών Ασφαλίσεων, (ΕΛ.Γ.Α.), με τριετή θητεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

ΣΤ. ΔΗΜΑΣ 
-+- 

Αριθ. 17796 (6) 

Κήρυξη υποχρεωτικής της 28/89 απόφασης του ΔΔΔΔ Αθηνών για 
τους όρους αμοιβής και εργασίας των πρακτικών μηχανικών μηχα¬ 
νοδηγών, ψυκτικών κ.λπ., συντηρητών μηχανολογικών εγκαταστά¬ 
σεων και θερμαστών Δημοσίου, ΝΠΔΔ και 0ΤΑ όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Τη γνωμοδότησή του, σύμφωνα με το άρθρο 28 του Ν. 3239/55 
Ανώτατου Συμβουλίου Εργασίας, που έχει ληφθεί στη συνεδρίαση αυ¬ 
τού της 28.9.89. 

γ. Την αριθμ. 28/89 απόφαση του ΔΔΔΔ Αθηνών, αποφασί¬ 
ζουμε: 

1. Κηρύσσουμε υποχρεωτική την με αριθμ. 28/89 απόφαση του 
ΔΔΔΔ Αθηνών που αφορά τους όρους αμοιβής και εργασίας των πρακτι¬ 
κών μηχανικών, μηχανοδηγών, ψυκτικών, συντηρητών μηχανολογι¬ 
κών εγκαταστάσεων και θερμαστών Δημοσίου ΝΠΔΔ και ΟΤΑ όλης 
της χώρας, για όλους τους εργοδότες και εργαζόμενους του κλάδου. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως, 

Αθήνα, 2 Οκτωβρίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 
-*- 

Αριθ. 17797 (7) 

Κήρυξη υποχρεωτικής της 27/89 απόφασης του ΔΔΔΔ Αθηνών για 
τους όρους αμοιβής και εργασίας των πρακτικών μηχανικών, μηχα¬ 
νοδηγών, ψυκτικών, συντηρητών μηχανολογικών εγκαταστάσεων 
και θερμαστών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Τη γνωμοδότησή του, σύμφωνα με το άρθρο 28 του Ν. 3239/55 


Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 28.9.89. 

γ. Την αριθμ. 27/89 απόφαση του ΔΔΔΔ Αθηνών, αποφασί¬ 
ζουμε: 

1. Κηρύσσουμε υποχρεωτική την με αριθμ. 27/89 απόφαση του 
ΔΔΔΔ Αθηνών που αφορά τους όρους αμοιβής και εργασίας των πρακτι¬ 
κών μηχανικών, μηχανοδηγών, ψυκτικών, συντηρητών μηχανολογι¬ 
κών εγκαταστάσεων και θερμαστών όλης της χώρας, για όλους τους ερ¬ 
γοδότες και εργαζόμενους του κλάδου. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην. Εφημερίδα της Κυβερνήσεως. 

Αθήνα, 2 Οκτωβρίου 1989 

Ο ΥΠΟΥΡΓΟΣ 

Θ. ΠΑΠΑΜΑΡΓΑΡΗΣ 
- 4 - 

Αριθ, 17853 (8) 

Κήρυξη υποχρεωτικής της από 22.12.1988 ΣΣΕ «Περί των όρων 
αμοιβής και εργασίας των εργαζομένων με σχέση εργασίας ιδιωτι¬ 
κού δικαίου στα Δημόσια Νοσοκομεία της Χώρας». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 28.9.89. 

3. Τα στοιχεία του φακέλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα, αποφασίζουμε: 

1. Κηρύσσουμε υποχρεωτική την από 22.12,1988 ΣΣΕ «περί των 
όρων αμοιβής και εργασίας των εργαζόμενων με σχέση εργασίας ιδιω¬ 
τικού δικαίου στα Δημόσια Νοσοκομεία της Χώρας, για όλους τους ερ¬ 
γοδότες και εργαζόμενους του επαγγέλματος, που αφορά αυτή. 

2. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1989 

Ο ΥΠΟΥΡΓΟΣ 

Θ. ΠΑΠΑΜΑΡΓΑΡΗΣ 
-♦- 

Αριθ, 17851 , (9) 

Κήρυξη υποχρεωτικής της με αριθμό 24/89 απόφασης του ΔΔΔΔ Αθη¬ 
νών που αφορά τους όρους αμοιβής και εργασίας των μηχανικών 
βιομηχανίας πτυχιούχων Ανωτάτων Σχολών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α. Τις διατάξεις της παρ. 2 του άρθρου 5 του Ν. 3239/55. 
β. Τη γνωμοδότησή του, σύμφωνα με το άρθρο 28 του Ν. 3239/55 
Ανωτάτου Συμβουλίου Εργασίας, που έχει ληφθεί στη συνεδρίαση αυ¬ 
τού της 28.9.89. 

γ. Την με αριθμ. 24/89 απόφαση του ΔΔΔΔ Αθηνών, αποφασίζουμε: 
1. Κηρύσσουμε υποχρεωτική την με αριθμ. 24/89 απόφαση του 
ΔΔΔΔ Αθηνών που αφορά τους όρους αμοιβής και εργασίας των μηχα¬ 
νικών Βιομηχανίας πτυχιούχων Ανωτάτων Σχολών, για όλους τους ερ¬ 
γοδότες και εργαζόμενους του επαγγέλματος. 

2.11 ισχύς της παρούσας αρχίζει από τη δημοσίευσή της σςην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα. 4 Οκτωβρίου 1989 

Ο ΥΠΟΥΡΓΟΣ 

Θ. ΠΑΠΑΜΑΡΓΑΡΗΣ 

Αριθ. Β2-4415 (10) 

Άδεια κατοχής Β’ θέσης στον Κυριάκο Μαρκοστάμο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 τού Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ. (ΦΕΚ 175/29.11.83 τ.Α'). 

3. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 

14.3.89 τ,Α'). 

5. Την αριθμ. Τ 774/17.7.89 (ΦΕΚ 547/18.7.89 τ.Β ) απόφαση 
του Πρωθυπουργού ορισμού αρμοδιοτήτων στην Αναπληρωτή Υπουργό 
Εθνικής Παιδείας και Θρησκευμάτων. 

6. Την απόφαση της Γενικής Συνέλευσης του τμήματος Οδοντιατρι¬ 
κής του Παν/μίου Αθηνών (συν. 17.5.88). 

7. Τα αριθμ. 1651/23.5.88, 212/3.10.89 έγγραφα του τμήματος 
Οδοντιατρικής του Παν/μίου Αθηνών, αποφασίζουμε: 

Παρέχουν την άδεια στον Κυριάκο Μαρκοστάμο Επίκουρο Καθη¬ 
γητή του τμήματος Οδοντιατρικής του Παν/μίου Αθηνών, για να κατέ¬ 
χει και τη θέση του Καθηγητή στο ΤΕΙ Αθήνας από 10.9,87 με την 
προϋπόθεση ότι η απασχόλησή του στη Β' θέση (ΤΕΙ Αθήνας) θα είναι 
μόνο κατά τις πρωινές ώρες που δεν παρακωλύονται ούτε δυσχεραίνο- 
νται οι εκπαιδευτικές και ερευνητικές ή διοικητικές λειτουργίες του τμή¬ 
ματος Οδοντιατρικής. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης, από την 
ημερομηνία υποβολής της αίτησης χορήγησης της άδειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-φ- 

Αριθ. ΥΠΠΟ/ΑΡΧ/Β1/Φ38/35312/783 (11) 

Χαρακτηρισμός ως ιστορικού διατηρητέου μνημείου της οικίας των 
κληρονόμων Κων. Δαφνομήλη στο Μελιδόνι Μυλοποτάμου ΡεΟύ- 
μνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΤΠΠΟ/ΓΝΟΣ/55227/23.12.88 Τ.Α. (ΦΕΚ 923/ 
Β/23.12.88) για «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στο Γενικό Γραμμα¬ 
τέα του ΥΠΠΟ» όπως αυτή διορθώθηκε με το ΦΕΚ 37/Β/20.1.89 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.89 (ΦΕΚ 73/Β/1.2.89). 

2. Τις διατάξεις του άρθρου 52 του Κ.Ν. 5351/32 «περί Αρχ/των». 

3. Την Γνωμοδότηση του Τοπικού Συμβουλίου Μνημείων Δυτ. Κρή¬ 
της, όπως αυτή διατυπώθηκε στην αριθμ. 9/6.7.89 Συνεδρία του, 
αποφασίζουμε: 

Χαρακτηρίζουμε ως ιστορικό διατηρητέο μνημείο την οικία των κλη¬ 
ρονόμων Κων. Δαφνομήλη στο Μελιδόνι Μυλοποτάμου Ρεθύμνης, 
διότι αποτελεί τυπικό δείγμα αρχιτεκτονικής της πρώιμης Τουρκο¬ 
κρατίας στην Κρήτη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1989 

Με εντολή Υπουργού 
Ο Γενικός Γραμματέας 
Θ. ΤΡΙΚΟΥΚΗΣ 


Αριθ. ΥΠΠΟ/ΑΡΧ/Β1/Φ30/40258/698 (12) 

Χαρακτηρισμός ως ιστορικού διατηρητέου μνημείου του I. Ναού της 
Αγίας Κυριακής, στην Κοινότητα Αρεόπολης της επαρχίας Οιτύλου 
του Νομού Λακωνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 923/ 
Β/23.12.88) για «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στο Γενικό Γραμματέα 
του ΥΠΠΟ», όπως αυτή διορθώθηκε με το ΦΕΚ 37/Β/20.1.89 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.89 (ΦΕΚ 73/Β/1.2.89). 

2. Τις διατάξεις του άρθρου 52 του Κ.Ν. 5351/32 «περί Αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Ανατολικής 
Πελοποννήσου, όπως αυτή διατυπώθηκε στην αριθμ. 4/9.6.89 Συ¬ 
νεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον I. Ναό της 
Αγίας Κυριακής, που βρίσκεται στην Κοινότητα Αρεόπολης της 
επαρχίας Οιτύλου του Νομού Λακωνίας, με ζώνη προστασίας 10 μ. 
γύρω του. Ο ναός είναι μονόχωρος κεραμοσκέπαατος με τρίπλευρη 
κόγχη ιερού, κτιστό τέμπλο και κτιστή Αγία Τράπεζα. Διατηρεί τοι¬ 
χογραφίες μεταβυζαντινής εποχής (18ος-19ος αιώνας) στο κτιστό 
τέμπλο και στους πλάγιους τοίχους. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 22 Σεπτεμβρίου 1989 

Με εντολή Υπουργού 
Ο Γενικός Γραμματέας 
Θ. ΤΡΙΚΟΥΚΗΣ 

-φ- 

Αριθ. ΥΠΠΟ/ΑΡΧ/Β1/Φ30/40257/699 (13) 

Χαρακτηρισμός ως ιστορικού διατηρητέου μνημείου του I. Ναού της 
Κοιμήσεως Θεοτόκου, στην Κοινότητα Γουβών της επαρχίας Επί¬ 
δαυρου Λιμηράς του Νομού Λακωνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 923/ 
Β/23.12.88) για «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού στο Γενικό Γραμματέα 
του ΥΠΠΟ», όπως αυτή διορθώθηκε με το ΦΕΚ 37/Β/20.1.89 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 

25.1.89 (ΦΕΚ 73/Β/1.2.89). 

2. Τις διατάξεις του άρθρου 52 του Κ.Ν. 5351/32 «περί Αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων Ανατολικής 
Πελοποννήσου, όπως αυτή διατυπώθηκε στην αριθμ. 4/9.6.89 Συ¬ 
νεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον I. Ναό της 
Κοιμήσεως Θεοτόκου, που βρίσκεται στην Κοινότητα Γουβών της 
επαρχίας Επιδαύρου Λιμηράς του νομού Λακωνίας, με ζώνη προ¬ 
στασίας τον περίβολό του. Ο ναός είναι μονόχωρος καμαροσκέπα- 
στος με κτιστό τέμπλο και ημικυκλική αψίδα. Στα δυτικά υπάρχει 
τετράγωνος μεταγενέστερος νάρθηκας. Διατηρεί τοιχογραφίες μετα¬ 
βυζαντινής εποχής (18ος αιώνας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Σεπτεμβρίου 1989 

Με εντολή Υπουργού 
Ο Γενικός Γραμματέας 
Θ. ΤΡΙΚΟΥΚΗΣ 

-φ- 

Αριθ. ΥΠΠΟ/ΑΡΧ/Β1/Φ33/30703/647 (14) 

Χαρακτηρισμός ως ιστορικών διατηρητέων μνημείων των τριών αρχο¬ 
ντικών Ρ1ΚΚΙ - ΓΙΑΛΛΙΝΑ - ΣΑΟΥΛΗ στην πόλη της Κέρκυρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. ΥΠΠΟ/ΓΝΟΣ/55227/23.12.88 Υ.Α. (ΦΕΚ 923/ 

Β/23.12.88) για «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού στο Γενικό Γραμματέα 
του ΥΠΠΟ», όπως αυτή διορθώθηκε με το ΦΕΚ 37/Β/20.1.89 
και όπως συμπληρώθηκε με την Υ.Α. ΥΠΠΟ/ΓΝΟΣ/3265/ 
25.1.89 (ΦΕΚ 73/Β/1.2.89). 


2. Τις διατάξεις του άρθρου 52 του Κ.Ν. 5351/32 «περί Αρχαιοτή¬ 
των». 

4 

3. Γνωμοδότηση του Τοπικού Συμβουλίου Μνημείων Ηπείρου, όπως 
αυτή διατυπώθηκε στην αριθμ. 7/1989 Συνεδρία του, αποφασί¬ 
ζουμε: 


Χαρακτηρίζουμε ως ιστορικά διατηρητέα μνημεία τα τρία αρχοντικά 
ΡΙΚΚΙ - ΓΙΑΛΛΙΝΑ - ΣΑΟΥΛΗ που βρίσκονται στην πόλη της 
Κέρκυρας. Τα αρχοντικά αυτά αποτελούν μια ολοκληρωμένη αρχι¬ 
τεκτονική ενότητα κατοικιών του 17ου αιώνα στην Κέρκυρα και η 
διατήρησή τους συμβάλει ουσιαστικά στην ανάδειξη της εξέλιξης της 
αρχιτεκτονικής. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Σεπτεμβρίου 1989 


Με εντολή Υπουργού 
Ο Γενικός Γραμματέας 


Θ. ΤΡΙΚΟΥΚΗΣ 


-♦- 

Αρ. 16897 (15) 

Χορήγηση άδειας ίδρυσης και λειτουργίας Ερασιτεχνικής Σχολής Χο¬ 
ρού στη Μαρία Μαργέλη - Ασπρογέρακα. 


Ο ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Το Π.Δ. 941/77 «Περί Οργανισμού του Υπουργείου Πολιτισμού 
και Επιστημών». 

2. Το Ν. 1158/81 «Περί οργανώσεως και διοικήαεως Σχολών Ανω- 
τέρας Καλλιτεχνικής Εκπαιδεύσεως κ.λπ.» (ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του Ν.Π.Δ.Δ. με την 
επωνυμία «Άρμα Θέσπιδος» και άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΔΙΟΙΚ/Ο-Ε/Φ.09/32530/8.8.1986 (ΦΕΚ 
548/Β/12.8.1986) Υπουργική απόφαση με θέμα «μεταβίβαση αρμο¬ 
διοτήτων και δικαιώματος Υπογραφής «με εντολή Υπουργού» στον Γε¬ 
νικό Γραμματέα στον Ειδικό Γραμματέα του Διοικητικού Τομέα Πολιτι¬ 
στικής Κληρονομιάς και στους Προϊσταμένους Διευθύνσεων, Τμημάτων 
και Γραφείων της Κεντρικής Υπηρεσίας του Υπουργείου Πολιτι¬ 
σμού». 

6. Αίτηση της Μαρίας Μαργέλη - Ασπρογέρακα και τα συνοδεύοντα 
αυτή δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όπως τούτο τροποποιήθηκε μεταγενέστερα με την αρ. 
2436/15.1.1985 (ΦΕΚ 31/Β/85) Κοινή απόφαση των Υπουργών 
Προεδρίας της Κυβέρνησης και Πολιτισμού και Επιστημών, αποφασί¬ 
ζουμε: 

1. Χορηγούμε στη Μαρία Μαργέλη - Ασπρογέρακα άδεια ίδρυσης 
και λειτουργίας Ερασιτεχνικής Σχολής Χορού με την επωνυμία «Ερασι¬ 
τεχνική Σχολή Χορού Μαρίας Μαργέλη - Ασπρογέρακα». 

Έδρα της Σχολής ορίζεται το επί της οδού Αρκαδίου 11 στη Βούλα 
Αττικής. 

2. Η Σχολή θα αρχίσε: τη λειτουργία της από το σχολικό έτος 1989 - 
90. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 3 Οκτωβρίου 1989 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 


Αρ. Α16γ/3/897/713/Γ (16) 

Συγκρότηση Υπηρεσιακού Συμβουλίου της ΕΥΔΑΠ (τ. ΟΑΠ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 14 του Ν. 1586/86 όπως αντικαταστά- 
θηκαν με τις διατάξεις των παρ. 18, 19, 20 και 21 του άρθρου 23 του 
Ν. 1735/87 «Προσλήψεις στο Δημόσιο Τομέα κ.λπ.». 

2) Τις διατάξεις του άρθρου 19 του Ν. 1599/86 που καθορίζουν 
τους κανόνες λειτουργίας συλλογικών οργάνων. 

3) Τις διατάξεις του άρθρου 8 του Π.Δ. 611 /77 «Υπαλληλικός Κώ¬ 
δικας», αποφασίζουμε: 

1. Συνιστούμε στην Εταιρεία Υδρεύσεως και Αποχετεύσεως Πρωτευ- 
ούσης (ΕΥΔΑΠ) Υπηρεσιακό Συμβούλιο πού συγκροτείται ως εξής: 

α) από τρεις μόνιμους υπαλλήλους της ΕΥΔΑΠ (τ. ΟΑΠ) με βαθμό 
Α' με τους αναπληρωτές του μόνιμους υπαλλήλους με Α' βαθμό. 

Από τους ανωτέρω υπαλλήλους ο ένας ορίζεται Πρόεδρος του Υπηρε¬ 
σιακού αυτού Συμβουλίου. Όταν κρίνονται πειθαρχικές υποθέσεις, το 
τακτικό μέλος που έχει ορισθεί ως Πρόεδρος αντικαθίσταται από τον 
Πρόεδρο του Διοικητικού Συμβουλίου της ΕΥΔΑΠ, με αναπληρωτή το 
τακτικό μέλος που έχει ορισθεί ως Πρόεδρος του Υπηρεσιακού αυτού 
Συμβουλίου. 

β) από δύο αιρετούς εκπροσώπους των υπαλλήλων με τους αναπλη¬ 
ρωτές τους. 

2) Γραμματέας του Συμβουλίου ορίζεται υπάλληλος της ΕΥΔΑΠ με 
βαθμό τουλάχιστον Β' 

3) Οι υποθέσεις που εκκρεμούν στα υφιστάμενα υπηρεσιακά συμβού¬ 
λια και για τις οποίες δεν έχει ληφθεί απόφαση, κρίνονται από το υπηρε¬ 
σιακό συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

Σ. ΚΟΥΒΕΛΑΣ 
-♦-- 

Αρ. Α16γ/13/956/712/Γ (17) 

Διορισμός μελών και συγκρότηση του Διοικητικού Συμβουλίου του Ορ¬ 
γανισμού Αντισεισμικού Σχεδιασμού και Προστασίας (ΟΑΣΠ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 3 του Ν. 1349/1983 «Σύσταση Οργανι¬ 
σμού Αντισεισμικού Σχεδιασμού και Προστασίας κλπ.» (ΦΕΚ 52/Α/ 
25.4.83). 

2) Το γεγονός ότι δεν υποδείχθηκαν εκπρόσωποι του ΤΕΕ και της 
ΚΕΔΚΕ, παρά το αριθ. ΛΟΚ 1898/28.7.89 ΤΕΕΕΧ μας, αποφασί¬ 
ζουμε: 

Συγκροτούμε το Διοικητικό Συμβούλιο του Οργανισμού Αντισεισμι¬ 
κού Σχεδιασμού και Προστασίας και διορίζουμε Πρόεδρο, Αντιπρόεδρο 
και μέλη αυτού τους παρακάτω: 

Α. 1) Ιωαν. Δρακόπουλο, καθηγ. Σεισμολ. Πανεπ. Αθηνών, ως Πρό¬ 
εδρο 

2) Αντ. Αρμενάκα, Πολ. Μηχ. Καθηγ. Πολ/χνείου Ν. Υόρκης ως 
Αντιπρόεδρο 

3) Στ. Αναγνωστόπουλο, Πολ. Μηχ., Καθηγ. Πολυτεχνικής Σχολής 
Πανεπιστ. Πατρών. 

4) Βασ. Παπαζάχο, Καθηγ. Πανεπ. Θεσ/κης. 

5) Παν. Πλαΐνη, Πολ. Μηχ. 

6) Μιχ. Φαρδή, Πολ. Μηχ. καθηγητή Παν. Πατρών 

Β. Τα μέλη με στοιχεία 3 μέχρι 6 αναπληρώνονται από: 

1) Στ. Χριστούλα, Πολ. Μηχ. 

2) Ανδ. Αναγνωστόπουλο 

3) Κων/νο Μακρόπουλο, Φυσικό 

4) Φώτιο Κωνσταντάκη, Πολ. Μηχ. 

Τα αναπληρωματικά αυτά μέλη καλούνται κατά την ανωτέρω σειρά 
διορισμού τους να αναπληρώσουν οποιοδήποτε από τα με στοιχεία 3 μέ¬ 
χρι 6 τακτικά μέλη. 

Γ. Η θητεία του Προέδρου, του Αντιπροέδρου και των μελών του 
Διοικητικού Συμβουλίου είναι τριετής. 


* 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 

- » - 

Αρ. ΒΙ/16985 (18) 

Πρόσληψη ειδικού και ανάθεση έργου 3μηνης διάρκειας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Τις διατάξεις του Π. Δ. 397/88 «Οργανισμός του Υπουργ. Εμπο¬ 
ρίου». 

3. Τις ανάγκες του Υπουργείου Εμπορίου. 

4. Τη με αριθμό ΔΙΔΑΠ/Φ 24/15/18908/28.7.89 εγκύκλιο του 
Υπ. Προεδρίας της Κυβέρνησης, αποφασίζουμε: 

Εγκρίνουμε την πρόσληψη από το Υπουργείο Εμπορίου Ειδικού στις 
Δημόσιες σχέσεις με γνώση ξένων γλωσσών, στον οποίο θα ανατεθούν 
καθήκοντα Γραμματέως στο Γραφείο Εσωτερικής Αγοράς της Δ/νσης 
Ευρωπαϊκών Κοινοτήτων για προετοιμασία των Εθνικών θέσεων καί 
την ενημέρωση των ενδιαφερομένων παραγωγικών τάξεων. 

Προβλεπόμενα προσόντα η ειδίκευση και εμπειρία στις Δημόσιες σχέ¬ 
σεις γνώσεις χειρισμού ΟΟΜΡΙΙΤΕΚ. 

Επίσης η γνώση δύο τουλάχιστον από τις ομιλούμενες στις χώρες της 
ΕΟΚ ξένες γλώσσες. 

Το συνολικό ποσό αμοιβής του προσδιορίζεται στο ποσό των τριακο- 
σίων χιλιάδων δραχμών (300.000) και το χρονικό διάστημα απασχό¬ 
λησής του τρεις (3) μήνες. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 2 Οκτωβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Α. ΚΑΙΜΕΛΛΟΠΟΥΛΟΣ Α. ΑΝΔΡΙΑΝΟΠΟΥΛΟΣ 

- ♦ - 

Αρ. Κ2-7229 (19) 

Τροποποίηση της οικ. Κ3-2098/1983 απόφασης περί υπαγωγής 

Ανωνύμων Εταιρειών στο Τακτικό διαχειριστικό έλεγχο του Σώμα¬ 
τος Ορκωτών Λογιστών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

2. Τις διατάξεις του Π.Δ. 397/1988 «Περί Οργανισμού του Υπουρ¬ 
γείου Εμπορίου» (ΦΕΚ 185/Α/1988, όπως αυτό τροποποιήθηκε και 
συμπληρώθηκε με το Π.Δ. 408/1989 (ΦΕΚ 174/Α/1989). 

3. Τις διατάξεις του Π.Δ. 545/1988 «Περί Οργανισμού του Υπουρ¬ 
γείου Εθνικής Οικονομίας». 

4. Τις διατάξεις του Ν.Δ. 3329/1955 «Περί συστάσεως Σώματος 
Ορκωτών Λογιστών», όπως ισχύει σήμερα. 

5. Τις διατάξεις του άρθρου 20 του Ν. 876/1979 «Περί τροποποιή- 
σεως και συμπληρώσεως διατάξεων αναφερομένων εις την ανάπτυξιν 
της Κεφαλαιαγοράς». 

6. Τις διατάξεις της παρ. 3 του άρθρου 112 του Κ.Ν. 2190/1920 
«Περί Ανωνύμων Εταιρειών». 

7. Την αριθμ. οικ. Κ3-2098/16.8.1983 απόφασή μας «Περί υπα¬ 
γωγής Ανωνύμων Εταιρειών στο τακτικό διαχειριστικό έλεγχο του Σώ¬ 
ματος Ορκωτών Λογιστών, αποφασίζουμε: 

Τροποποιούμε τις παρ. 1 και 2 της αριθμ. οικ. Κ3-2098/ 
16.8.1983 απόφασής μας, ως ακολούθως: 

1. Από τη διαχειριστική χρήση της οποίας η λήξη εμπίπτει μετά την 
1η Ιουλίου 1990, ο τακτικός έλεγχος των παρακάτω κατηγοριών ανω¬ 
νύμων εταιρειών, των οποίων το σύνολο της αξίας των στοιχείων του 
ενεργητικού, βάσει των ισολογισμών τους της προηγούμενης διαχειρι¬ 
στικής χρήσεως (που λήγει την 31.12.1989 ή την 30.6.1990), υπερ¬ 
βαίνει το ποσό των εξακοσίων εκατομμυρίων δραχμών 


(600.000.000), ασκείται υποχρεωτικά άπό το Σώμα Ορκωτών Λογι¬ 
στών: 

Βιομηχανίες Ειδών Διατροφής 
Βιομηχανίες Ποτών . X 

Καπνοβιομηχανίες 

Βιομηχανίες Ειδών Υποδήσεως και Ενδυμασίας 
Βιομηχανίες Ξύλου και Φελλού > 

Βιομηχανίες Επίπλων και Ειδών Επιπλώσεως 
Βιομηχανίες χάρτου 

Βιομηχανίες Προϊόντων από Ελαστικό και Πλαστική Ύλη 
Χημικές Βιομηχανίες 

Βιομηχανίες Προϊόντων από μη Μεταλλικά Ορυκτά 
Βασικές Μεταλλουργικές Βιομηχανίες 
Βιομηχανίες Κατασκευής Τελικών Προϊόντων από Μέταλλο 
Βιομηχανίες Κατασκευής Ηλεκτρικών Μηχανών Συσκευών και Λοι¬ 
πών Ειδών. ι 

Βιομηχανίες Κατασκευής Μεταφορικών Μέσων. 

Μ εταλλεία 
Λατομεία 

Εταιρείες Χονδρικού Εμπορίου 
Εταιρείες Λιανικού Εμπορίου 
Τεχνικές Εταιρείες 

Υφαντικές Κλωστοϋφαντουργικές Βιομηχανίες 
2. Π χρησιμοποίηση Ορκωτών Λογιστών θα είναι επίσης υποχρεω¬ 
τική για τον τακτικό διαχειριστικό έλεγχο και των ανωνύμων εταιρειών 
των ανωτέρω κατηγοριών, εφόσον στο μέλλον το σύνολο της αξίας των 
στοιχείων του ενεργητικού τους υπερβεί το ποσό των εξακοσίων εκα¬ 
τομμυρίων δραχμών (600.000.000) έλεγχος θα διενεργηθεί από την 
επομένη διαχειριστική χρήση εκείνης κατά την οποία πραγματοποιή¬ 
θηκε η κάλυψη του ορίου αυτού. 

Κατά τα λοιπά ισχύει η με αριθμό οικ. Κ3-2098/1983 απόφασή 
μας. 

Η παρούσα να δημοσιευθεί στην Εφημερίδα της Κυβερνήαεως. 

Αθήνα, 22 Σεπτεμβρίου 1989 1 

ΟΙ ΥΠΟΥΡΓΟΙ 

ΕΘΝΙΚΗΚΣ ΟΙΚΟΝΟΜΙΑΣ ΕΜΠΟΡΙΟΥ 

ΓΕΩΡΓ. ΣΟΥΦΛΙΑΣ ΑΝΔΡ. ΑΝΔΡΙΑΝΟΠΟΥΛΟΣ 

-- 

Λριθ. Κ3-4982 ’ (20) 

Αναπροσαρμογή του υπό του άρθρου 19 Ν. 1569/85 οριζομένου πο¬ 
σού. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 19 Ν. 1569/85 «Διαμεσολάβηση στις 
συμβάσεις ιδιωτικής ασφάλισης ... κ.λπ.». 

2. Το γεγονός της αυξήαεως των ασφαλίστρων εξ αιτίας υποχρεωτι¬ 
κής αναπροσαρμογής των κατωτάτων ορίων ασφάλισης αυτοκινήτου 
καθώς και τις γενικώτερες μεταβολές στα οικονομικά μεγέθη με την 
εφαρμογή του νόμου 1569/85 επί μία τετραετία και τις κοινωνικοοικο¬ 
νομικές συνέπειες επί των εργαζομένων στις ασφαλιστικές και πρακτο- 
ρειακές επιχειρήσεις, αποφασίζουμε: 

Αναπροσαρμόζουμε, αυξάνοντες τα ποσά που προβλέπονται από το 
άρθρο 19 του Ν. 1569/85, τα οποία αφορούν στα ανώτατα όρια της 
ετήσιας παραγωγής ασφαλίστρων, από ασφαλιστικές εργασίες που μπο¬ 
ρούν να ασκούν οι υπάλληλοι ασφαλιστικών και πρακτορειακών επιχει¬ 
ρήσεων, για λογαριασμό των επιχειρήσεων στις οποίες εργάζονται χω¬ 
ρίς να εφαρμόζονται γΓ αυτούς οι διατάξεις των άρθρων 17 και 18 Ν. 
1569/85. 

Τα εν λόγω ποσά διαμορφώνονται ως εξής: 

Αν η έδρα του καταστήματος της ασφαλιστικής ή πρακτορειακής 
εταιρείας στο οποίο εργάζεται ο υπάλληλος βρίσκεται στο νομό Αττικής, 
το ποσό αυξάνεται από 4.000.000 δρχ. σε 15.000.000, αν η έδρα βρί¬ 
σκεται στο νομό Θεσσαλονίκης το ποσό αυξάνεται από 3.000.000 δρχ. 
σε 12.ΟΟΟ.Ο0Ο και τέλος αν η έδρα βρίσκεται σε ένα από τους υπόλοι¬ 
πους νομούς το ποσό αυξάνεται από 2.000.000 δρχ. σε 10.000.000 
δρχ. ■ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7291 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Οκτωβρίου 1989 

; Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 




Αριθ. Ε.8490 


( 21 ) 


Σύμβαση μίσθωσης έργου στο Δημοτικό Ωδείο Ν. Ξάνθης. 


Ο ΝΟΜΑΡΧΗΣ ΞΑΝΘΗΣ 


Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/1987 «Για τις 
προσλήψεις στο Δημόσιο Τομέα, του κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις» και του II.Δ. 
260/88 (ΦΕΚ 119Α). 

2. Το 49999/8.9.89 τηλετυπικό έγγραφο του ΤΠ ΕΣ με το οποίο 
εξαιρείται από τις απαγορεύσεις η πρόσληψη προσωπικού για τη στελέ- 
χωση των δημοτικών ωδείων και φιλαρμονικών. 

3. Τις ανάγκες του Δημοτικού Ωδείου για την κάλυψη κενών θέσεων, 
αποφασίζουμε: 

Καθορίζουμε τον αριθμό των προσώπων που είναι απαραίτητος να 
απασχοληθεί με σύμβαση μίσθωσης έργου στο ανωτέρω Ωδείο, σύμ¬ 
φωνα με τις διατάξεις του άρθρου 681 του Αστικού Κώδικα ως εξής: 

2 θέσεις καθηγητών ή δασκάλων ή επιμελητών πιάνου. 

1 θέση καθηγητή ή δασκάλου ή επιμελητή βιολιού. 

1 θέση καθηγητή ή δασκάλου ή επιμελητή Βυζαντινής Μουσικής. 

1 θέση καθηγητή ή δασκάλου ή επιμελητή Μονωδίας. 

1 θέση καθηγητή ή δασκάλου ή επιμελητή πνευστών. 

1 θέση καθηγητή ή δασκάλου ή επιμελητή ακορντεόν. 

1 θέση καθηγητή ή δασκάλου ή επιμελητή σολφέζ. 

2 θέσεις καθηγητών ή δασκάλων ή επιμελητών θεωρητικών. 

2 θέσεις καθηγητών ή δασκάλων ή επιμελητών αρμόνιου. 

3 θέσεις καθηγητών ή δασκάλων ή επιμελητών κιθάρας. 

Τα προσόντα των ανωτέρω θα είναι αυτά που ορίζει το Β.Δ. 16/ 
1966 (άρθρα 15 και 16). 

Η σύμβαση των ανωτέρω θα αρχίζει από 16.9.1989 και θα λήγει 
στις 30.6.1990. 

Η δαπάνη της αμοιβής τους θα ανέρχεται συνολικά στο ποσό των 


6.500.000 δρχ. περίπου. 

Η εκτέλεση του έργου Οα παρακολουθείται από τον πρόεδρο του Δ.Σ. 
του Ωδείου και τον Δ/ντή του Ωδείου ως τόπος εκτέλεσης ορίζεται ο Δή¬ 
μος Ξάνθης. Το συγκεκριμένο έργο, δεν ανάγεται στον κύκλο καθηκό¬ 
ντων των υπαλλήλων που υπηρετούν σήμερα στο Ωδείο. 

I I παρούσα να δημοσιευθεί στην Εφημερίδα της Κυβερνήσεως. 

Ξάνθη, 21 Σεπτεμβρίου 1989 

Ο Νομάρχης 
Κ. ΘΑΝΟΠΟΤΛΟΣ 

- ♦- 

Αριθ. 4927 (22) 

Τροποποίηση καταστατικού Τ.Ο.Ε.Β. Ακρολίμνης Ν. Πέλλας. 

Ο ΝΟΜΑΡΧΩΝ Δ/ΝΤΙΙΣ Ν. ΠΕΛΛΑΣ 
Έχοντας υπόψη: 

1. Το Ν.Δ. 3881/58 «περί έργων εγγείων βελτιώσεων». 

2. Το από 13.9.59 Β.Δ. «περί Ο.Ε.Β.». 

3. Το Π.Δ. 332/83 «περί μεταβιβάσεως αρμοδιοτήτων Τπ. Γεωρ¬ 
γίας στους Νομάρχες». 

4. Το εγκεκριμένο καταστατικό του Τ.Ο.Ε.Β. Ακρολίμνης. 

5. Την απόφαση της Γενικής Συνελεύσεως του Τ.Ο.Ε.Β. Ακρολίμνης 
αριθ. 1/10.2.89 περί τροποποιήσεως του καταστατικού. 

6. Σχετική εισήγηση της Δ/νσης Ε.Β. Πέλλας, αποφασίζουμε: 

Τροποποιούμε το εγκεκριμένο καταστατικό του Τ.Ο.Ε.Β. Ακρολί¬ 
μνης ως εξής: 

Στο άρθρο 10 παρ. 4, η κλίμακα που καθορίζει τον αριθμό ψήφων 
των μελών του Οργανισμού, αντικαθίσταται ως εξής: 

«Μέλη που αντιπροσωπεύουν έκταση από 1 στρέμμα μέχρι 20 στρέμ¬ 
ματα: ψήφος 1 και μέλη που αντιπροσωπεύουν έκταση άνω των 20 
στρεμμάτων: ψήφοι 2». 

Η ισχύς της παρούσας απόφασης θ’ αρχίσει από τη δημοσίευση στην 
Εφημερίδα της Κυβερνήσεως. 

II παρούσα να δημοσιευθεί στην Εφημερίδα της Κυβερνήσεως. 

Έδεσσα, 28 Σεπτεμβρίου 1989 

Ο Νομαρχών Διευθυντής 
ΣΩΚΡ. ΒΟΥΛΓΑΡΙΔΗΣ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.. 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 
. Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζί 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















